שחפית רסן

**שַׁחֲפִית רֶסֶן** (שם מדעי: *Onychoprion anaethetus*) היא מין של עוף ימי ממשפחת השחפיתיים המצוייה באוקיינוסים הטרופיים.

בישראל היא מזדמנת נדירה אך קבועה בקיץ במפרץ אילת. מזדמנת נדירה יותר לחופי הים התיכון.

## טקסונומיה ואטימולוגיה
השם המדעי מגיע מיוונית עתיקה. שם הסוג *Onychoprion* מגיע מהלחם המילים ** שמשמעותה "טופר" או "מסמר", ו-*prion*, שמשמעותה "מסור". משמעות שם המין הספציפי *anaethetus* היא "חסר היגיון, טיפש".

### תת-מינים
ישנם ארבעה תת-מינים המוכרים על ידי ה-IOC:
* *O. a. melanopterus* (ויליאם ג'ון סווינסון, 1837) - האיים הקריביים ומערב אפריקה
* *O. a.* *antarcticus* (רנה לסון, 1831) - ים סוף, המפרץ הפרסי ומערב האוקיינוס ההודי
* *O. a.* *anaethetus* (ג'ובאני אנטוניו סקופולי, 1786) - מזרח האוקיינוס ההודי והאוקיינוס השקט
* *O. a.* *nelsoni* (רוברט ריג'ווי, 1919) - החוף המערבי של מקסיקו ומרכז אמריקה

## תיאור
זוהי שחפית בינונית, עם אורך של 30–32 ס"מ ומוטת כנפיים של 77–81 ס"מ היא דומה בגודלה לשחפית ים, אך מבנה גופה כבד יותר. הכנפיים והזנב הממוזלג עמוקות ארוכים, חלקיה העליונים אפורים כהים, וחלקיה התחתונים לבנים. המצח ופס-הגבה לבנים, וכן גם צווארון הבולט. יש לה רגליים ומקור שחורים. לצעירים יש מראה אפור ו"קשקשי" מלמעלה ולבנבן בהיר מלמטה.

קשה לטעות בזיהוי מין זה ממיני שחפיות אחרות, למעט השחפיות שבדומה אליה בעלות גב כהה: שחפית כהה ושחפית ממושקפת (*Onychoprion lunatus* ) מהאוקיינוס השקט הטרופי. היא בעלת גב בהיר יותר מזה של שחפית כהה (אך לא בהיר כמו של הממושקפת) ויש לה מצח לבן צר יותר וצווארון בהיר.מגוון מופעים במגדיר קרוסלי|מרכז|לא ממוסגר|309x309 פיקסלים
## אקולוגיה
### תפוצה
שחפית זו נודדת ומשוטטת, חורפת באופן נרחב יותר באוקיינוסים הטרופיים; אם כי רוב מסלולי הנדידה המפורטים שלה אינם ידועים, וחלק מהאוכלוסיות באוקיינוס ההודי יציבות לחלוטין או נודדות רק בחלקן. היא חובבת ים פתוח באופן בולט בהשוואה לרוב השחפיות. תת-המין האטלנטי *O. a. melanopterus* מקנן במקסיקו, האיים הקריביים ומערב אפריקה; תת-מינים אחרים מצויים סביב חצי האי ערב ובדרום-מזרח אסיה ואוסטרליה, אך המספר המדויק של תת-מינים תקפים שנוי במחלוקת. היא מזדמנת נדירה למערב אירופה.

בעונת הקינון היא מתרבה בפריפריה של אלמוגים צמחיים בחופים וביבשת, איים וחופים סלעים או הריסות, ערימות וולקניות ושוניות חשופות, מחפשת מזון בחוף ועד 50 ק"מ מהחוף (אם כי לרוב בטווח של 15 ק"מ מהיבשה), וניזונה מפני המים או עד 20 ס"מ מתחתיהם. מחוץ לעונת הקינון השחפית פלגית לחלוטין ולעיתים קרובות קשורה לכתמי מאקרו-אצות (כמו סרגסום) או פסולת צפה, בהם היא נעזרת כנקודות מנוחה. לפיכך, התפוצה הימית שלה קשורה למאפיינים אוקיינוגרפיים בקנה מידה קטן ובינוני, שבהם זרימת המים מאגדת חומר צף כגון זה לכתמים.
[ממוזער|מושבת קינון משותפת לשחפיות רסן, [שחפית צהובת-מקור|שחפיות צהובות-מקור, ושחפיות סיניות (*Thalasseus bernsteini*), המונה כ-6000 זוגות, באיי מטסו, טאיוואן]]

### קינון
עונת הקינון משתנה בהתאם לשונות הגאוגרפית. הקנים ממוקמים במגוון מקומות סמויים סביב שולי איים באוקיינוס, כולל חללים טבעיים בין סלעים או הריסות אלמוגים, בצמחייה (עד 75% כיסוי קרקע), בנקיק או מערה למעלה לעומק של 1.5 מ', מתחת למדף צוק או על הקרקע מתחת לשיחים או צמחייה נמוכה. רוב האוכלוסיות מקננות מדי שנה בקבוצות של 2–30 זוגות (לעיתים אף 400–2,000 זוגות). המין איננו מקנן מושבות קלאסי, אך זוגות בודדים מתכנסים בדרך כלל בבתי גידול מתאימים עם קנים שכנים המרווחים לפי זמינות אתר הקן (בדרך כלל 1–5 מ' זה מזה, מינימום 30 ס"מ). בעת הקינון המין מתחבר לעיתים קרובות עם שחפיות כהות (*Onychoprion fuscatus*) או שחפיות צהובות-מקור (*Thalasseus bergii*).היא מקננת בשקע בקרקע העשוי להיות טרי, או לחלופין אחד בשימוש חוזר מהעונה הקודמת. היא מטילה ביצה אחת. לאחר הקינון, הבוגרים והצעירים החדשים עוזבים את מושבות הקינון בלהקות פזורות ונודדים לבדם, בקבוצות קטנות של 10–12 פרטים או לעיתים רחוקות יותר בקבוצות גדולות יותר של עד 200 פרטים. מחוץ לעונת הקינון, ההערכה היא שהמין מופיע יחיד.

### תזונה
תזונתה של שחפית הרסן מורכבת בעיקר מדיונונים ומיני דגים מתלהקים באורך של פחות מ-6 ס"מ, סרטנים, ולעיתים חרקים מימיים או רכיכות. היא ניזונה על ידי צלילה אחר דגים דגים בסביבות ימיות, אך גם תלקט מפני המים בדומה למרומית שחורה ולשחפית עבת-מקור. לרוב היא תצלול ישירות, ולא בשיטת "ריחף הדרגתי" המועדפת על שחפית הקוטב. הזכר נוהג להציע דגים לנקבה חחלק מתצוגת החיזור.

## סטטוס
למין זה טווח תפוצה נרחב ואוכלוסייה גדולה. למרות שמגמת האוכלוסייה העולמיות אינן ידועות המין אינו מוגדר כמתקרב לסף פגיעות, ומסווג ברמת סיכון "ללא חשש" על-ידי האיגוד הבינלאומי לשימור הטבע ומשאבי הטבע (IUCN). אוכלוסיית המין נאמדה ב-2006 בכ-400,000–1,000,000 פרטים בוגרים.

## גלריה

קובץ:Bridled Tern at Heron Island, Capricornia Cays National Park QLD.jpg|פרט בוגר עם מזון במקורו, אי האנפה, שונית המחסום הגדולה
קובץ:Bridled Tern flight LEI jan08.JPG|בתעופה, ניתן להבחין בזנב הממוזלג והארוך. האי הליידי אליוט, קווינסלנד, אוסטרליה
קובץ:TiFoX-réserve protégée-4.jpg|בתעופה, מרטיניק
קובץ:Bridled Tern - Great Barrier Reef.jpg|בתעופה, שונית המחסום הגדולה, אוסטרליה
קובץ:Bridled tern (Onychoprion anaethetus antarcticus) after dive composite.jpg|פרט מהתת-מין *O. a. antarcticus* יוצא מצלילת דיג לא מוצלחת, ליד מדגסקר
קובץ:Bridled Terns MG 9736.jpg|שחפיות רסן במנוחה על פיסת פסולת צפה, מול חפיה קרלה, הודו
קובץ:Juvenile Bridled Tern Splashing.jpg|צעיר רוחץ בגן החיות בפרת', אוסטרליה
קובץ:Bridled Tern juvenile at Heron Island, Capricornia Cays National Park QLD.jpg|צעיר, אי האנפה, שונית המחסום הגדולה, אוסטרליה
קובץ:Bridled Terns Lady Elliot.JPG|זכר מציע דג לנקבה כחלק מתצוגת החיזור. אי הליידי אליוט, קווינסלנד, אוסטרליה
קובץ:Bridled Tern (Onychoprion anaethetus) with egg in nest under boardwalk steps at Penguin Island, November 2022 02.jpg|הורה ליד ביצה המוסתרת מתחת למדרגות חוף באי פינגווין, ליד פרת', אוסטרליה
קובץ:Bridled Tern (31861703240).jpg|הורה מאכיל את אפרוחו, אי האנפה, שונית המחסום הגדולה, אוסטרליה
קובץ:Onychoprion anaethetus MHNT.ZOO.2010.11.131.8.jpg|ביצה, אוסף מוזיאון טולוז
קובץ:Bridled Tern06.ogv|סרטון של פרט מאי הליידי אליוט, קווינסלנד, אוסטרליה


## קישורים חיצוניים

## הערות שוליים

קטגוריה:בעלי חיים שתוארו ב-1786
קטגוריה:טקסונים שתוארו בידי ג'ובאני אנטוניו סקופולי
קטגוריה:הרפובליקה הדומיניקנית: עופות
קטגוריה:בעלי חיים פאנטרופיים
קטגוריה:עופות האוקיינוס השקט
קטגוריה:עופות האוקיינוס ההודי
קטגוריה:שחפיתיים
קטגוריה:ארץ ישראל: שחפיתיים
קטגוריה:אוסטרליה: עופות
קטגוריה:פפואה גינאה החדשה: עופות
קטגוריה:פיג'י: עופות
קטגוריה:איי שלמה: עופות
קטגוריה:אינדונזיה: עופות
קטגוריה:הפיליפינים: עופות
קטגוריה:מלזיה: עופות
קטגוריה:וייטנאם: עופות
קטגוריה:תאילנד: עופות
קטגוריה:סין: עופות
קטגוריה:טאיוואן: עופות
קטגוריה:סרי לנקה: עופות
קטגוריה:הודו: עופות
קטגוריה:המלדיביים: עופות
קטגוריה:סיישל: עופות
קטגוריה:מדגסקר: עופות
קטגוריה:עומאן: עופות
קטגוריה:איחוד האמירויות הערביות: עופות
קטגוריה:קטר: עופות
קטגוריה:בחריין: עופות
קטגוריה:ערב הסעודית: עופות
קטגוריה:כווית: עופות
קטגוריה:איראן: עופות
קטגוריה:מצרים: עופות
קטגוריה:קניה: עופות
קטגוריה:טנזניה: עופות
קטגוריה:מאוריציוס: עופות
קטגוריה:אקוודור: עופות
קטגוריה:פנמה: עופות
קטגוריה:קוסטה ריקה: עופות
קטגוריה:בליז: עופות
קטגוריה:מקסיקו: עופות
קטגוריה:ונצואלה: עופות
קטגוריה:טרינידד וטובגו: עופות
קטגוריה:דומיניקה: עופות
קטגוריה:ארצות הברית: עופות
קטגוריה:ניקרגואה: עופות
קטגוריה:אל סלוודור: עופות
קטגוריה:הונדורס: עופות
קטגוריה:גואטמלה: עופות